หุ้นสหรัฐฯปิดบวก
อานิสงส์มาตรการQE3 ทำตลาดหุ้นสหรัฐฯปิดบวกเป็นวันที่ 2 ขณะที่ราคาน้ำมันแตะระดับสูงสุดในรอบ 4 เดือน
15 ก.ย. 2555

อานิสงส์มาตรการQE3 ทำตลาดหุ้นสหรัฐฯปิดบวกเป็นวันที่ 2 ขณะที่ราคาน้ำมันแตะระดับสูงสุดในรอบ 4 เดือน       ปัจจัยเกี่ยวกับมาตรการQE3 ยังก่อแรงอานิสงส์แก่ตลาดหุ้นสหรัฐฯ เป็นวันที่ 2 ติดต่อกัน โดยวานนี้(14ก.ย.) ปิดบวกเล็กน้อยตามตลาดหุ้นอื่นๆทั่วยุโรปและเอเชีย ท่ามกลางความคาดหมายว่าแผนนี้จะช่วยให้เศรษฐกิจและตลาดแรงงานของอเมริกาฟื้นคืนชีพ       ดัชนีหุ้นดาวโจนส์เพิ่มขึ้น 53.51 จุด (0.40 เปอร์เซ็นต์) ปิดที่ 13,593.37 จุด แนสแดค เพิ่มขึ้น 28.12 จุด (0.89 เปอร์เซ็นต์) ปิดที่ 3,183.95 จุด เอสแอนด์พี เพิ่มขึ้น 5.78 จุด (0.40 เปอร์เซ็นต์) ปิดที่ 1,465.77 จุด
ขณะที่ราคาน้ำมันแตะระดับสูงสุดในรอบ 4 เดือนจากเหตุวุ่นวายในตะวันออกกลางและตามหลังเฟดประกาศแผนกระตุ้นเศรษฐกิจรอบใหม่ QE3       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 69 เซนต์ ปิดที่ 99.00 ดอลลาร์บาร์เรล หลังจากช่วงหนึ่งทะยานผ่าน 100 ดอลลาร์ไปแล้ว ส่วนเบรนท์ทะเลเหนือลอนดอน งวดส่งมอบเดือนพฤศจิกายน เพิ่มขึ้น 78 เซนต์ ปิดที่ 116.66 ดอลลาร์ต่อบาร์เรล สูงสุดนับตั้งแต่ต้นเดือนพฤษภาคม